ΓΡΑΠΤΗ ΕΡΩΤΗΣΗ E-3749/00

υποβολή: Konstantinos Hatzidakis (PPE-DE) προς την Επιτροπή

(4 Δεκεμβρίου 2000)

Θέμα: Σοβαρές παραλείψεις στην εφαρμογή των κοινοτικών οδηγιών 89/362 και 92/46 στην Ελλάδα

Σε έρευνα που διεξήχθη στην Ελλάδα το χρονικό διάστημα 27 έως 31 Μαρτίου 2000 από το Γραφείο Τροφίμων και Κτηνιατρικών Θεμάτων της ΕΕ παρατηρήθηκαν σοβαρές παραλείψεις όσον αφορά την εφαρμογή των κοινοτικών οδηγιών 89/362(1) και 92/46(2).

Ποίες είναι οι παραλείψεις που διαπιστώθηκαν από την Επιτροπή όσον αφορά την εφαρμογή των κοινοτικών οδηγιών 89/362 και 92/46 στην Ελλάδα;

Ποίες είναι οι επιπτώσεις στηνγεία τόσο των ζώων όσο και των καταναλωτών εξαιτίας της πλημμελούς εφαρμογής των κοινοτικών οδηγιών 89/362 και 92/46;

Ποια μέτρα προτίθεται η Επιτροπή να λάβει προκειμένου η Ελλάδα να εφαρμόσει πλήρως τις δύο αυτές κοινοτικές οδηγίες;

(1) ΕΕ L 156 της 8.6.1989, σελ. 30.

(2) ΕΕ L 268 της 14.9.1992, σελ. 1.

Απάντηση του κ. Byrne εξ ονόματος της Επιτροπής

(19 Φεβρουαρίου 2001)

Οι λεπτομέρειες που αφορούν τις παραλείψεις που διαπιστώθηκαν από τους επιθεωρητές του Γραφείου Τροφίμων και Κτηνιατρικών θεμάτων (ΓΤΚ) κατά την αποστολή τους στην Ελλάδα και στις οποίες αναφέρεται ο κ. βουλευτής (έκθεση SANCO/1063/2000), περιλαμβάνονται στην τελική έκθεση που βρίσκεται στο Internet στην ακόλουθη διεύθυνση: http://europa.eu.int/comm/food/fs/inspections/vi/reports/index_en.html.

Στη διεύθυνση αυτή περιλαμβάνονται και οι συστάσεις των επιθεωρητών της ΓΤΚ για την αποκατάσταση των ανεπαρκειών.

Η πιο σοβαρή διαπίστωση για τη δημόσιαγεία καθώς και για τηνγεία των ζώων είναι εκείνη που αφορά τη βρουκέλωση. Πράγματι, η ασθένεια αυτή που παρατηρείται σε αγέλες μικρών μηρυκαστικών (αιγοπροβάτων) και βοοειδών μπορεί να μεταδοθεί και στον άνθρωπο κυρίως με την επαφή με τα ζώα, (βοσκών, οικογενειών κτηνοτρόφων), ή μέσω της κατανάλωσης νωπού γάλακτος ή γαλακτοκομικών προϊόντων που παρασκευάζονται από μη παστεριωμένο γάλα. Για τον λόγο αυτόν η οδηγία 92/46/ΕΟΚ του Συμβουλίου, της 16ης Ιουνίου 1992 για τη θέσπιση τωνγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα, προβλέπει στο άρθρο της 3.2 ότι το γάλα που προέρχεται από μολυσμένες εκμεταλλεύσεις πρέπει ναποβάλλεται σε θερμική επεξεργασία.

Οι ελληνικές αρχές εκτιμούν την επίπτωση αυτής της ζωονόσου για το 1999 σε 20 κρούσματα ανά 100 000 κατοίκους.

Η Επιτροπή ενισχύει οικονομικά εδώ και πολλά χρόνια τα προγράμματα εξάλειψης της ασθένειας που εφαρμόζει η Ελλάδα στον εν λόγω τομέα. Λόγω των δύσκολων συνθηκών στην Ελλάδα, π.χ. λόγω της ανεπάρκειας κτηνιατρικού προσωπικού, των ακατάλληλων τρόπων διάγνωσης, των ζωοτεχνικών πρακτικών ή της μετακίνησης κοπαδιών, ηποχώρηση της ασθένειας είναι ανεπαρκής. Οι ελληνικές αρχές, με τηνποστήριξη της Επιτροπής, άλλαξαν την πολιτική τους το 1998 και ξεκίνησαν τον εμβολιασμό των ζώων. Τα αποτελέσματα, και συγκεκριμένα όσον αφορά τη μείωση του ποσοστού μόλυνσης του ανθρώπου, θα είναι ορατά μόνον ύστερα από ορισμένα έτη.

Για περισσότερες πληροφορίες σχετικά με την Brucella melitensis, ο κύριος βουλευτής μπορεί να ανατρέξει στην έκθεση του ΓΤΚ ΓΔ (SANCO)/1035/99 στο Internet http://europa.eu.int/comm/dg24/health/vi/reports.

Ύστερα από τις δύο αυτές εκθέσεις οι αρμόδιεςγειονομικές ελληνικές αρχές δεσμεύθηκαν για τον ορισμό χρονοδιαγράμματος διορθωτικών μέτρων που θα εφαρμοστούν τόσο βραχυπρόθεσμα όσο και μακροπρόθεσμα.

Το Γραφείο Τροφίμων και Κτηνιατρικών θεμάτων, με στόχο την αξιολόγηση των εγγυήσεων αυτών στον εν λόγω τομέα, προγραμμάτισε δύο αποστολές παρακολούθησης στην Ελλάδα, μια για τηνγιεινή του γαλακτοκομικού τομέα από την 12η έως την 16 Ιουνίου 2001 και μια για την εξάλειψη της βρουκέλωσης από τις 25 έως τις 29 Ιουνίου 2001. Τα συμπεράσματα των αποστολών αυτών θα συζητηθούν κατόπιν στην Επιτροπή που θα λάβει τότε όλα τα απαραίτητα μέτρα για την εξασφάλιση της προστασίας των καταναλωτών τόσο στην Ελλάδα όσο και εκτός του εν λόγω κράτους μέλους.